रौप गाँव में सरकारी विद्यालय न होने से बच्चो को रोड़ पार कर दूसरे गाँव लोढ़ी के प्राथमिक विद्यालय में जाना पड़ता है । लेकिन स्कूल जाने के लिए उन बच्चो को राष्ट्रीय राज मार्ग (वाराणसी-शक्तिनगर) को पार करके जाना पड़ता है | यह बहुत बड़ा खनन क्षेत्र भी है जिससे यह मार्ग दुर्घटना बाहुल्य भी है क्योकि इस पर 24 घंटे ट्रक, बस और बड़ी गाडिया चलती रहती है | | जिससे अक्सर रोड़ पार करने में दुर्घटना होती रहती है | इस बस्ती के कुछ बच्चे भी पूर्व में दुर्घटना के शिकार हो गये। जिसकी वजह से बच्चों के अभिभावक बच्चो को स्कूल भेजने में डरते है | साथ ही जनजाति समुदाय के होने से उक्त विद्यालय में अध्यापक यहां के बच्चों पर कोई विशेष ध्यान नहीं देते है | जिसके कारण ड्राप आउट बच्चों की संख्या दिन प्रतिदिन बढ़ती रहती है और जो बच्चें जाते भी है उनका ठहराव व नियमितिता नहीं रहती है।